Diari Oficial de la Generalitat Valenciana


Sumari del DOGV 5547, del 03-07-2007 (2007/6416)

Notificació a Aurora Buenache Moratilla de la sentència 180/2007 dictada en les actuacions del juí verbal 507/2006.
-------------------------------------------------------------------------------------------------------------------

### Dades del document

Número de DOGV
:   5547

Data del DOGV
:   03-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/6416


Data del document
:   30-04-2007

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Notificació a Aurora Buenache Moratilla de la sentència 180/2007 dictada en les actuacions del juí verbal 507/2006. [2007/6416]  
Procediment: assumpte civil 000507/2006.   
Juí: juí verbal (desnonament per falta de pagament) 000507/2006.  
Part demandant: Pablo Arellano Recuero.  
Part demandada: Aurora Buenache Moratilla.  
Sobre: verbals arrendataris i precaris.  
En el juí referenciat, s'ha dictat la resolució que té el text literal següent:  
Sentència número 180/2007  
Jutgessa que la dicta: Juana Vera Martínez.  
Lloc: Benidorm  
Data: 7 de febrer de 2007  
Part demandant: Pablo Arellano Recuero.  
Procurador: José Antonio Zahonero Alapont.  
Part demandada: Aurora Buenache Moratilla.  
Juana Vera Martínez, magistrada del Jutjat de Primera Instància número 2 d'esta ciutat, ha vist les actuacions de juí verbal de desnonament seguides en este Jutjat amb el número 507/2006 per les quals se sol·licita es decrete el desnonament per falta de pagament de rendes i reclamació de quantitat en les quals ha sigut actor Pablo Arellano Recuero defés per la lletrada Mireia Ortiz Calveche i representada pel procurador José Antonio Zahonero Alapont contra la part demandada, Aurora Buenanoche Moratilla, declarada en situació processal de rebel·lia, en consideració amb els següents  
Antecedents de fet  
Primer. L'esmentat procurador en la representació que té i que ha acreditat en les actuacions va presentar demanda de juí verbal, sobre la base dels següents fets:  
a) L'actor és propietari de la finca situada al carrer Russafa, número 49, 2.º B de Benidorm.  
b) En data 1 de desembre de 2005 la part demandada i el causant de l'actora van firmar contracte d'arrendament.  
c) Des del mes de febrer de 2006 la part demandada ha deixat de pagar la renda que endeuta un total de 1.575 euros més quantitats assimilades a la renda, un total de 1.874,80 euros.  
Després d'al·legar els fonaments de dret que entenia aplicables va sol·licitar es dictara una sentència per la qual es declare que correspon el desnonament de l'habitatge situat al carrer Russafa, número 49, 2.º-B de Benidorm per falta de pagament de la renda, i es condemna la part demandada al pagament de la quantitat de 1.874,80 euros a més a més de les que resulten fina a l'execució de la sentència amb l'advertiment de llançament i condemna expressa en costes.  
Segon. A la vista va comparéixer en forma la part actora, i no la part demandada malgrat constar haver sigut citada en legal forma per la qual cosa se la va declarar en l'acte en situació processal de rebel·lia, i es va continuar la vista amb la sola intervenció de la part actora que va ratificar l'escrit inicial i el va ampliar en el sentit de manifestar que les rendes endeutades fins a la data incloïen els mesos fins al del juí i més despeses que s'havien anat generant, i ascendien en total a 7.344,47 euros. Seguidament va sol·licitar el rebement del plet a prova i sol·licitava la pràctica de les proves que més els convenia amb el resultat que obra en la grabació i en l'acta succinta estesa a tal efecte, i queden les actuacions vistes per a sentència.  
Fonaments de dret  
Primer. Sobre les pretensions de les parts, l'actor exercita acció de desnonament per falta de pagament de les rendes pactades, article 250.1.1.ª Llei d'Enjudiciament Civil i acumuladament, acció de reclamació de les rendes hagudes amb fonament en l'article 438.3.3.ª Llei d'Enjudiciament Civil.  
Segon. Pel que fa a la sol·licitud que es declara la resolució del contracte d'arrendament, açò es, que es decrete el desnonament de la part demandada, i per tant, que es done per resolt el contracte d'arrendament, l'article 440.3 in fine Llei d'Enjudiciament Civil disposa «se li advertirà al demandat que, de no comparéixer a la vista, es decretarà el desnonament sense més tràmits», de manera que havent sigut advertida la part demandada en legal forma per este Jutjat, ja que en la cèdula de citació en les prevencions legals es fa expressament constar aquell advertiment, es correspon decretar el desnonament amb tots els efectes que li són inherents, i es declara resolt el contracte d'arrendament al qual es referix este procediment i tot això per imperatiu legal.  
Tercer. Conforme a les regles que regixen la càrrega de la prova, article 217 Llei d'Enjudiciament Civil, en relació amb l'article 444.1 Llei d'Enjudiciament Civil sobre motius d'oposició, correspon a l'actor provar aquells fets en els quals es fonamenta la pretensió, i a la part demandada aquells altres que acrediten el pagament, o circumstàncies relatives a la procedència de l'enervació.  
Per la seua part, la part actora ha aportat com a document número 3 un contracte del qual es desprén que la part actora i la part demandada celebraren un contracte d'arrendament que tenia per objecte l'immoble situat al carrer Russafa, número 49, 2.º B, de Benidorm, i pactaren una renda mensual de 525 euros.  
Pel que fa a la falta de pagament de les mensualitats reclamades, i com es tracta d'un fet negatiu difícilment es pot exigir a la part actora que ho prove, més encara quan per raons de facilitat i disponibilitat probatòria correspondria a la part demandada acreditar, si s'escau, que les mensualitats reclamades les ha pagades, per la qual cosa no havent-ho fet s'ha de tindre per cert que la part demandada ha impagat les quantitats reclamades en concepte de rendes, i haurà de ser condemnada a pagar la quantitat de 7.344,47 euros per les mensualitats impagades des de febrer de 2006.  
Quart. Pel que fa a les costes, s'han d'imposar al demandat, en virtut del que disposa l'article 394 LEC, en haver sigut estimada la demanda en la seua integritat.  
Vists els articles esmentats i altres de pertinent i general aplicació.  
Decisió  
Estimar la demanda interposada pel procurador José Antonio Zahonero Alapont en nom i representació de Pablo Arellano Recuero contra Aurora Buenanoche Moratilla:  
1. Declarar resolt el contracte d'arrendament de data 1 de desembre de 2005, que vinculava a la part actora amb Aurora Buenanoche Moratilla, relatiu a l'habitatge situat al carrer Russafa, número 49, 2.º-B de Benidorm per falta de pagament de la renda pactada, i es condemna a esta part demandada, Aurora Buenanoche Moratilla, a sotmetre's a esta declaració, i a desallotjar este immoble en el termini legal de 30 dies, i el deixarà lliure i expedit, a disposició de l'actora, i se l'advertix que en cas d'incompliment es podrà procedir al seu llançament en la data assenyalada en la interlocutòria d'incoació, per al cas en que la part demandada no recorra esta resolució.  
2. Condemnar Aurora Buenanoche Moratilla al pagament a l'actora de la quantitat de set mil tres-cents quaranta-quatre euros amb quaranta-set cèntims (7.344,47 euros), en concepte de rendes més les que es produïsquen fins a l'efectiu desallotjament del demandat.  
3. Condemnar Aurora Buenanoche Moratilla al pagament de les costes del procés.  
Notifiqueu esta sentència a les parts, i feu-los saber que contra esta es pot interposar recurs d'apel·lació que, si s'escau, s'haurà de preparar davant este Jutjat dins dels cinc dies següents a la notificació i sobre el qual resoldrà l'Audiència Provincial d'Alacant.  
Porteu l'original al llibre de sentències.  
Esta és la meua sentència, de la qual s'expedirà testimoniatge per a incorporar-lo a les actuacions, que pronuncie, mane i firme.  
En atenció al desconeixement de l'actual domicili o residència de la part demandada, per provisió del dia de la data, el jutge, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha acordat la publicació d'este edicte per a dur a efecte la diligència de notificació de sentència.  
Benidorm, 30 d'abril de 2007.- La secretària judicial: María Engracia Román Iborra.